Списък на министър-председателите на Гърция
Министър-председателят на Гръцката република (, Pro̱thypourgós ti̱s Elli̱nikí̱s Di̱mokratías), наричан по-нататък Министър-председател на Гърция (, Pro̱thypourgós ti̱s Elládas). е ръководител на правителството на Гръцката република и лидер на гръцкия кабинет. Настоящият министър-председател на Гърция е Кириакос Мицотакис (от 26 юни 2023 г.).

Първа гръцка република (1822 – 1832) 
Първа гръцка република е исторически термин, използван за наименуване на самопровъзгласилата се гръцка държава с временен статут по време на войната за Независимост на Гърция (1821 – 1829) от Османската империя, акцентирайки върху конституционния и демократичен характер на революционния режим за създаване на Кралство Гърция. Този термин асоциира този период от гръцката история с по-късните Втора република и Трета република. Столицата на Първата Гръцка република до 1932 г. е Навплио, крайбрежен град находящ се на около 80 км от Атина на Пелопонеския полуостров.

Привременна администрация (1822 – 1827)

Гръцка държава (1827 – 1832)

Кралство Гърция – Династия Вителсбах (1832 – 1862) 
На Лондонската конференция от 1832 г. се поставя началото на първата изцяло независима гръцка държава. Решението от тази конференция за създаване на Кралство Гърция с крал баварският принц Отон I Гръцки е ратифицирано и международно признато по силата на Константинополския договор от 1832 г.

Регентство (1832 – 1835) 
До навършване на пълнолетие на новия крал управлява Регентски съвет, начело с граф Йозеф Лудвиг фон Армансперг.

Абсолютна монархия (1835 – 1843) 
През 1835 г. Отон I навършва пълнолетие и поема властта самостоятелно, като установява абсолютна кралска власт.

Конституционна монархия (1843 – 1862) 
На 3 септември, 1843 в Атина се извършва военен преврат, по-известен в историографията като въстание от 3 септември 1843 година. Крал Отон I отстъпва, провеждат се избори за Национално събрание, което приема нова конституция по модел на френската, основана на принципа на разделение на властите. Гърция става конституционна монархия.

Регентство (1862 – 1863) 
След като губи обществена подкрепа и след редица въстания в Гърция, крал Отон I е принуден да напусне страната. Съставя се Регентски съвет и ново правителство. В страната се провеждат избори за Национално събрание, което изработва нова конституция.

Кралство Гърция на Династия Шлезвиг-Холщайн-Зондербург-Глюксбург (1863 – 1924) 
След прогонването на крал Отон I се водят преговори за избор на нов крал. Короната последователно се предлага на няколко князе от дребни кралски фамилии в Европа, като същевременно се иска присъединяване на Йонийските острови към Гърция. В крайна сметка на гръцкия престол е избран датския принц Георг, който през октомври 1863 г. пристига в Атина и е коронован под името Георгиос I. Новият крал е английски кандидат и още преди да заеме гръцкия престол, уговаря връщането на Йонийските острови на Гърция.

Втора гръцка република (1924 – 1935) 
След период на вътрешнополитически борби между прорепубликански настроеният Елевтериос Венизелос и крал Константинос I и разгромът на Гърция в Гръцко-турска война (1919-1922), кралската власт е силно отслабена, което довежда до абдикацията на краля. Скоро след възкачването си, наследилият го крал Георгиос II също е принуден да напусне престола. На 25 март 1924 г. е обявена Втората република, но в краткото си съществуване, тя се оказва нестабилна. Продължава разделението между роялисти и републиканци. Участието на военните в политиката води до няколко успешни и неуспешни преврата. Икономиката на страната е срината от почти десетилетие на войни и наплива на бежанци от Турция.

Кралство Гърция с възстановена монархия (1935 – 1973/74) 
Въпреки усилията си, Елевтериос Венизелос не успява да се справи с икономическата и политическата криза, което довежда на власт правителство на роялистите. То проправя път на завръщането крал Георгиос II на престола на 3 ноември, 1935.

Правителства по време на втория период от управлението на Глюксбургската династия.

Правителства по времето на Втората световна война (1941 – 1945)

Правителства в периода между Втората световна война и Гражданската война в Гърция (1945 – 1947)

Правителства, съперничещи си през периода на Гражданската война в Гърция (1947 – 1950)

Правителства в периода след Гражданската война в Гърция до Военната диктатура (1950 – 1967)

Военна диктатура (1967 – 1974)

Трета гръцка република (1974 – до днес) 
След референдум на 13 декември, 1974 e потвърдена отмяната на монархията. В Гърция се установява парламентарна република като форма на държавно управление.

Вижте също 
 Крал на Гърция
 Президент на Гърция

Външни препратки 

 Официална страница на министър-председателя на Гърция
 Списък на гръцките министър-председатели

Източници 

 
Списъци на заемали длъжности